3. การประกอบธุรกิจของแต่ละสายผลิตภัณฑ์

โครงสร้างของรายได้ของบริษัทฯ มีลักษณะรายได้ของบริษัทได้จำแนกไว้ตามกลุ่มของผลิตภัณฑ์ เป็น
3 กลุ่ม ได้แก่ กลุ่มพลาสติกฟิล์ม, กลุ่มบริการการพิมพ์ (รวมงานพิมพ์ฉลากกาว), และ
กลุ่มหลอดลามิเนต

ในการดำเนินธุรกิจของบริษัทฯ ได้กำหนดกลยุทธ์ขององค์กร (Corporate Strategy)
ที่ทำธุรกิจอย่างระมัดระวัง กระจายความเสี่ยง (Diversify Risk)
ในการดำเนินธุรกิจไม่ให้พึ่งพาอยู่ที่กลุ่มผลิตภัณฑ์ใดกลุ่มหนึ่งเท่านั้น
ในขณะเดียวกันก็พยายามผลักดันให้มีผลิตภัณฑ์ตัวอื่นเข้าทดแทน จากช่วง 3
ปีที่ผ่านมาบริษัทฯได้กำหนดแนวทางเพื่อปรับโครงสร้างรายได้ดังนี้

1)  ในส่วนกลุ่มผลิตภัณฑ์หลอดลามิเนตที่จะมีผลกระทบจากการที่ลูกค้าย้ายฐานการผลิตไปต่างประเทศ
    ซึ่งบริษัทฯ
    ก็ได้ไปร่วมลงทุนในบริษัทร่วมที่ประเทศที่ลูกค้าตั้งอยู่เพื่อผลิตและจำหน่ายผลิตภัณฑ์ดังกล่าว

2)  จัดจำหน่ายผลิตภัณฑ์ที่มิได้ผลิตเอง โดยเป็นตัวแทนจำหน่ายฟิล์ม Clysar จากสหรัฐอเมริกา
    Skin Vacuum จากบริษัทในประเทศ
    โดยมูลค่าการจำหน่ายปัจจุบันมีสัดส่วนที่มีความสำคัญมากขึ้นเป็นลำดับ

(1) ลักษณะผลิตภัณฑ์หรือบริการและลูกค้าของบริษัท

บริษัท ไทย โอ.พี.พี. จำกัด (มหาชน) ดำเนินธุรกิจอยู่ในด้านอุตสาหกรรมบรรจุภัณฑ์
(Packaging) และการพิมพ์ที่เกี่ยวกับอุตสาหกรรมบรรจุภัณฑ์ (Printing) โดยมีรายละเอียดดังนี้

1.  กลุ่มผลิตภัณฑ์ฟิล์ม คือ ผลิตภัณฑ์ที่ใช้ในอุตสาหกรรมบรรจุภัณฑ์ ทั้งด้าน Consumer Product
    และ Industrial Product

- O.P.P. Film (Oriented Polypropylene Film)

บริษัท ไทย โอ.พี.พี. จำกัด (มหาชน) เริ่มจากการผลิต OPP Film ซึ่งเป็น Plastic Film
ที่ใช้เป็นหีบห่อและบรรจุภัณฑ์ และใช้กันมากในอุตสาหกรรมอุปโภคบริโภค ส่วนหนึ่งได้จำหน่ายให้กับ
โรงงานยาสูบ เพื่อห่อซองบุหรี่ เป็นต้น

- CAST Film

พลาสติกฟิล์มที่ใช้เป็นส่วนประกอบของ Flexible Packaging ซึ่งใช้ในการทำซองขนมขบเคี้ยว
และซองบะหมี่ Cast Film ที่ บริษัทฯ ผลิตนั้นจะเป็น Multilayer Film
คือเนื้อฟิล์มจะประกอบด้วยชนิด Plastic ต่างกันออกไปในแต่ละชั้นฟิล์มที่ผลิตได้จะเป็นประเภท
CPP, Metallized CPP, LLDPE เป็นต้น

2.  กลุ่มบริการการพิมพ์(รวมงานพิมพ์ฉลากกาว)

-   การพิมพ์บน Plastic Film ทั่วไป ซึ่งนำไปใช้ทำเป็นซองอ่อน หรือ Flexible
    Packaging สำหรับบรรจุผลิตภัณฑ์อาหาร หรือผงซักฟอก เป็นต้น พิมพ์โดยใช้ระบบ Gravure
    ซึ่งลูกค้าส่วนใหญ่ คือ บริษัทที่เป็นผู้ผลิตและผู้จัดจำหน่ายสินค้าอุปโภคบริโภค

-   การพิมพ์ฉลากกาว (สติกเกอร์) พลาสติก หรือกระดาษแบบม้วน
    สำหรับใช้เป็นฉลากของผลิตภัณฑ์เพื่อติดบนบรรจุภัณฑ์ด้วยเครื่องอัตโนมัติ
    โดยมีระบบการพิมพ์แบบผสมผสาน คือ ระบบ Roto-Letterpress และ ระบบ Silk
    Screen ซึ่งทำให้คุณภาพงานพิมพ์มีความโดดเด่น และ สวยงามคมชัด
    ซึ่งลูกค้าส่วนใหญ่ยังคงเป็นกลุ่มผู้ผลิตและผู้จัดจำหน่ายสินค้าอุปโภคบริโภค

3.  กลุ่มหลอดลามิเนต

ผลิตจากการนำแผ่นพลาสติก LLDPE พิมพ์และเคลือบอลูมิเนียมฟอยล์มาเคลือบติดกันเพื่อทำเป็นหลอด
ใช้สำหรับบรรจุยาสีฟัน หลอดสำหรับใส่ผลิตภัณฑ์เครื่องสำอาง เช่น โฟมล้างหน้า ซึ่งลูกค้าส่วนใหญ่
คือ บริษัทที่เป็นผู้ผลิตและผู้จัดจำหน่ายสินค้าอุปโภคบริโภครายใหญ่ในประเทศ

สิทธิพิเศษในการประกอบธุรกิจ

1)  บัตรส่งเสริมการลงทุน

บัตรส่งเสริมการลงทุน
บริษัทฯได้รับสิทธิประโยชน์ในการส่งเสริมการลงทุนตามพระราชบัญญัติส่งเสริมการลงทุน พ.ศ.
2520 จำนวน 2 ฉบับ ในกิจการผลิตหลอดลามิเนต ประเภท 6.12
การผลิตผลิตภัณฑ์พลาสติกหรือเคลือบด้วยพลาสติก ดังตารางต่อไปนี้

ได้รับสิทธิบัตรจากคณะกรรมการส่งเสริมการลงทุน 2 ฉบับ และมีสิทธิประโยชน์ดังนี้

+--------------------------------------+---------------+--------------+
| สิทธิประโยชน์                           | บัตรส่งเสริมเลขที่ | บ            |
|                                      |               | ัตรส่งเสริมเลขที่ |
|                                      | 5803/2541 (2  |              |
|                                      | – 1207/2538)  | 1210/2542    |
|                                      |               |              |
|                                      | หลอดลามิเนต    | หลอดลามิเนต   |
+--------------------------------------+---------------+--------------+
| ม. 25 นำเข้าคนต่างด้าวซึ่งเป              | /             | /            |
| ็นช่างฝีมือได้ตามจำนวนและระยะเวลาตามสมควร |               |              |
+--------------------------------------+---------------+--------------+
| ม. 26                                | /             | /            |
| ให้คนต่างด้าวทำงานเฉพาะตำแหน่งได้ตามจำน   |               |              |
| วนและระยะเวลาที่คณะกรรมการให้ความเห็นชอบ |               |              |
+--------------------------------------+---------------+--------------+
| ม. 28 ยกเว้นอากรขาเข้าและ              | /             | /            |
| ภาษีการค้าสำหรับเครื่องจักรที่คณะกรรมการอนุมัติ |               |              |
+--------------------------------------+---------------+--------------+
| ม. 29 ลดหย่อนอากรขาเข้าสำหรับเครื่องจักร   | N / A         | N / A        |
+--------------------------------------+---------------+--------------+
| ม. 30                                | N / A         | N / A        |
| ได้รับลดหย่อนอากรขาเข้าของอัตราปกติของวัต   |               |              |
| ถุดิบหรือวัสดุจำเป็นนำเข้าเพื่อผลิตขายในประเทศ |               |              |
+--------------------------------------+---------------+--------------+
| ม. 31 ยกเว้นภาษีเงินได้นิติบุคคล            | /             | /            |
+--------------------------------------+---------------+--------------+
| ม. 34 ยกเว้นไม่ต้องนำเงินปันผลจ           | /             | /            |
| ากกิจการที่ได้รับส่งเสริมไปรวมคำนวณภาษีเงินได้ |               |              |
+--------------------------------------+---------------+--------------+
| ม. 35 (2)                            | N / A         | N / A        |
| ลดหย่อนภาษีเง                          |               |              |
| ินได้นิติบุคคลสำหรับกำไรสุทธิที่ได้รับจากการลงทุน |               |              |
| 50 % มีกำหนด 5 ปี นับตั้งแต่วันพ้นเวลาตาม    |               |              |
| ม.31                                 |               |              |
+--------------------------------------+---------------+--------------+
| ม. 35 (                              | N / A         | N / A        |
|  3 ) ให้หักค่าขนส่ง , ค่าไฟฟ้า และ ค่าน้ำประ |               |              |
| ปา 2 เท่าของค่าใช้จ่ายที่เกิดขึ้นเป็นเวลา 10 ปี |               |              |
+--------------------------------------+---------------+--------------+
| ม. 35 ( 4 ) ให้หักเงินทุนในการ           | N / A         | N / A        |
| ติดตั้งสิ่งอำนวยความสะดวก 25 %            |               |              |
| ของเงินทุนนอกเหนือจากการ                |               |              |
| หักค่าเสื่อมราคาตามปกติ                   |               |              |
+--------------------------------------+---------------+--------------+
| ม. 36 ( 1 )                          | /             | /            |
| ยกเว้นอากรและภาษีการค้าสำหรับผู้ผลิต        |               |              |
| สำหรับวัตถุดิบ                           |               |              |
| และวัสดุจำเป                           |               |              |
| ็นที่นำเข้าจากต่างประเทศเพื่อผลิตเพื่อการส่งออก |               |              |
+--------------------------------------+---------------+--------------+
| ม.                                   | /             | /            |
| 36 ( 2 ) ให้ยกเว้นอากรขาเข้าสำหรับของที่ได |               |              |
| ้รับการส่งเสริมนำเข้า และส่งกลับออกไปใน 1 ปี |               |              |
+--------------------------------------+---------------+--------------+
| ม. 36 ( 4 )                          | /             | N / A        |
| ให้ห                                  |               |              |
| ักเงินได้พึงประเมินในการเสียภาษีรายได้นิติบุคคล |               |              |
| ร้อยละ 5                              |               |              |
| ของรายได้ที่เพิ่มขึ้นจากปีก่อนจากการส่งออก     |               |              |
+--------------------------------------+---------------+--------------+
| ม. 37 ได้รับอนุญาตให้นำหรือส่ง เง          | /             | /            |
| ินออกนอกราชอาณาจักร เป็นเงินตราต่างประเทศ |               |              |
+--------------------------------------+---------------+--------------+

2)  สิทธิอื่น -

3)  ข้อจำกัดในการประกอบธุรกิจ -

(2) ตลาดและภาวะการแข่งขัน

1)  กลยุทธ์ทางการตลาด และการจัดจำหน่าย และลักษณะของลูกค้า

  พลาสติกฟิล์ม

ลูกค้าเป้าหมายหลักของบริษัทฯ สำหรับฟิล์ม OPP, CPP, Metallized, Multilayer, LLDPE
คือ ผู้ผลิตสินค้าอุปโภคและบริโภค ตลอดจนโรงพิมพ์ต่างๆ
ซึ่งบริษัทฯมุ่งเน้นการขายตรงเนื่องจากความต้องการและการใช้งานของลูกค้าแต่ละรายแตกต่างกันออกไป
ส่วนพลาสติกฟิล์มในกลุ่ม ฟิล์มยืด, ฟิล์มหด,ฟิล์มป้องกันรอยขีดข่วน,ฟิล์มสูญญากาศ
มีลูกค้ากลุ่มเป้าหมาย ในส่วนโรงงานอุตสาหกรรมห้องเย็น และ โรงงานอุตสาหกรรมทั่วไป

กลยุทธ์ทางการตลาดและจุดเด่นดังต่อไปนี้สามารถทำให้บริษัทยังคงความเป็นผู้นำในอุตสาหกรรมได้

1.  บริษัทฯ มีทีมขายที่มีประสบการณ์ และได้รับการอบรมเกี่ยวกับคุณสมบัติของฟิล์มแต่ละชนิด
    เพื่อให้สามารถแนะนำการใช้งานที่เหมาะสมแก่ลูกค้าได้

2.  บริษัทฯ เน้นเรื่องการบริการที่ดี ตรงต่อเวลา รวมถึงความสัมพันธ์ที่ดีต่อลูกค้า

3.  บริษัทฯ เน้นในเรื่องคุณภาพของลูกค้า เพื่อให้สินค้าที่ผลิตมีคุณภาพเป็นไปตามมาตรฐาน
    และเป็นที่พึงพอใจของลูกค้า

4.  บริษัทฯ มีความรู้ ความชำนาญ และมีประสบการณ์
    ในเรื่องเกี่ยวกับเทคนิคการผลิตและการจำหน่ายฟิล์ม

5.  บริษัทฯ มีอุปกรณ์การผลิต ตลอดจนเทคโนโลยีที่ทันสมัย

ส่วนนโยบายการตั้งราคา บริษัทฯ มีวิธีการกำหนดราคาแบบ Mark Up On Cost โดยทางบริษัทฯ
จะทราบถึงต้นทุนการผลิต แล้วนำกำไรที่บริษัทตั้งเป้าไว้นำมาบวกเข้าไป ผลลัพธ์ที่ได้จึงใช้เป็นราคา
แต่บริษัทก็ยังคงใช้นโยบายราคาที่สามารถแข่งขันกับผู้ผผลิตรายอื่นในตลาดได้ การทำ
Benchmarking กับคู่แข่งพร้อมทั้งดู Demand และ Supply ในตลาด
แล้วนำมาเป็นแนวทางในการกำหนดราคาผลิตภัณฑ์ของบริษัท

บริษัทฯได้เน้นแผนการเพิ่มเติมให้สามารถคาดหวังได้ชัดเจนมากขึ้นทั้งในส่วนลูกหนี้ต่างจังหวัดและต่างประเทศ
ซึ่งในส่วนตลาดต่างจังหวัดนั้นจะมีผลิตภัณฑ์หลักคือ ฟิล์มยืด/หด
ส่วนตลาดต่างประเทศคือผลิตภัณฑ์ฟิล์มหด
และจะมีความคล่องตัวมากขึ้นในการทำตลาดกับสินค้าที่ไม่ได้ผลิตเองที่ไม่ต้องรอและแก้ไขปัญหาต่างๆในกระบวนการผลิต
และหากปริมาณการขายสูงมากขึ้นก็จะคุ้มกับการลงทุนในการทำตลาดด้านนี้ที่ไม่ต้องผลิตเอง

ช่องทางการจำหน่าย

บริษัทฯ มุ่งเน้นการจำหน่ายสินค้าไปยังลูกค้าโดยตรง เนื่องจากบริษัทฯ
เล็งเห็นในความสำคัญของการบริการที่ดีต่อลูกค้า โดยคิดเป็น 80% ของรายได้ (ประมาณ 400
ราย) ซึ่งในส่วนที่เหลือ 20% จะจัดจำหน่ายผ่านตัวแทนจำหน่าย (ประมาณ 60 ราย)

สภาวะการแข่งขัน

ในปีที่ผ่านมา สภาวะการแข่งขันในตลาดโดยรวมอยู่ในเกณฑ์ เนื่องจากมีทั้งผลิต และ
ผู้นำเข้าสินค้าจากต่างประเทศ

  กลุ่มบริการการพิมพ์รวมงานพิมพ์ฉลากกาว(สติกเกอร์)

ลูกค้าเป้าหมายคือ ลูกค้าที่ผลิตสินค้าอุปโภค บริโภค
ซึ่งบริษัทยังคงใช้ระบบขายตรงโดยทีมงานที่มีประสบการณ์ มีความรู้
ความเข้าใจในตัวผลิตภัณฑ์เป็นอย่างดี ซึ่งกลยุทธ์ทางการตลาดที่สำคัญของบริษัทฯ คือ
งานพิมพ์ที่มีความสะดวกรวดเร็วและมีคุณภาพสูง ตลอดจนงานที่มีความหลากหลาย สวยงาม ปราณีต
ในตัวผลิตภัณฑ์ที่นำสู่ตลาด ประกอบกับบริษัทฯ เป็นที่ไว้วางใจของลูกค้า
เนื่องจากความมีชื่อเสียงในด้านการพิมพ์ของบริษัทฯ นอกจากนี้ความสัมพันธ์ระหว่างลูกค้ากับบริษัทฯ
ก็เป็นไปด้วยดี โดยบริษัทฯ ได้เสนอบริการให้ลูกค้าในแง่การให้คำปรึกษาต่าง ๆ อาทิ การเสนอ
Packaging ที่เหมาะสม ในกรณีที่เป็นผลิตภัณฑ์ใหม่ หรือการเลือกใช้วัสดุ
และวิธีในการพิมพ์ให้เหมาะกับงาน

นโยบายการตั้งราคาของงานพิมพ์ฉลากกาว(สติกเกอร์) เนื่องจากเป็นงานที่มีความประณีต
คุณภาพสูง การตั้งราคาของงานแต่ละชิ้นจึงขึ้นอยู่กับความยากง่ายในขบวนการผลิต

จุดเด่นจุดด้อยด้านการพิมพ์ฉลากกาว (สติกเกอร์)

จุดเด่น

1.  เนื่องจากบริษัทมีความสัมพันธ์อันแนบแน่นและยาวนานกับผู้ผลิตเครื่องจักรอุปกรณ์ที่ใช้ในกระบวนการผลิต
    ทำให้บริษัทฯ เป็นผู้บุกเบิกในผลิตภัณฑ์ด้านการพิมพ์ฉลากกาว(สติกเกอร์)

2.  มีความพร้อมทั้งในด้านกำลังการผลิต และเทคโนโลยีที่ทันสมัย พร้อมทีมงานที่มีประสพการณ์

จุดด้อย

เนื่องจากเครื่องจักรของบริษัทฯมีคุณภาพสูงจึงไม่สามารถตอบสนองคำสั่งซื้อของลูกค้าที่มีคำสั่งซื้อปริมาณน้อยได้จึงทำให้บริษัทฯสูญเสียรายได้ในส่วนนี้

หลอดลามิเนต

ปัจจุบัน บริษัทฯ ได้มีการร่วมทุนกับบริษัทในประเทศเวียดนาม
เพื่อผลิตหลอดลามิเนตเนื่องจากลูกค้าของบริษัทฯ ได้ย้ายฐานการผลิตไปที่ประเทศเวียดนาม

อื่น ๆ

เพื่อให้บริการ สนับสนุนกับกลุ่มลูกค้าได้ครบวงจร

การจำหน่ายและช่องการจำหน่าย

การจำหน่าย : บริษัทใช้ช่องทางการจำหน่ายโดยวิธี การจำหน่ายตรง (Direct Sale) ทั้ง 4
กลุ่มผลิตภัณฑ์หลักโดยทีมขายของบริษัทเอง สำหรับกลุ่มพลาสติกฟิล์ม
มีฟิล์มบางชนิดใช้วิธีการยื่นซองประมูลราคาแข่งขัน

ลักษณะของลูกค้า

ลักษณะของลูกค้าและความสัมพันธ์

ทั้ง 4 กลุ่มผลิตภัณฑ์หลักของบริษัทฯ มีลักษณะลูกค้าใกล้เคียงกัน ดังนี้

1.  กลุ่มลูกค้าของกลุ่มพลาสติกฟิล์ม คือ ผู้ผลิตสินค้าอุปโภค บริโภค
    ที่ต้องการนำฟิล์มไปบรรจุหีบห่อบรรจุภัณฑ์ ส่วนหนึ่งได้จำหน่ายให้กับโรงงานยาสูบ
    ความสัมพันธ์กับลูกค้าในกลุ่มนี้เป็นความสัมพันธ์กันในทางธุรกิจที่อยู่บนพื้นฐานที่ทำการค้าด้วยความยุติธรรม
    และรักษาผลประโยชน์ร่วมกัน ซึ่งมีสายสัมพันธ์ทางธุรกิจร่วมกันมานาน

2.  กลุ่มลูกค้าของกลุ่มบริการการพิมพ์รวมงานพิมพ์ฉลากกาว(สติกเกอร์) คือ
    บริษัทที่เป็นผู้ผลิตและผู้จัดจำหน่ายสินค้าอุปโภคบริโภครายใหญ่ในประเทศ เช่น บริษัท
    ยูนิลีเวอร์ไทย โฮลดิ้งส์ จำกัด
    ความสัมพันธ์กับลูกค้าในกลุ่มนี้เป็นความสัมพันธ์กันในทางธุรกิจที่อยู่บนพื้นฐานที่ทำการค้าด้วยความยุติธรรม
    และรักษาผลประโยชน์ร่วมกัน ซึ่งมีสายสัมพันธ์ทางธุรกิจร่วมกันมานาน

3.  กลุ่มลูกค้าของ กลุ่มหลอดลามิเนต คือ
    บริษัทที่เป็นผู้ผลิตและผู้จัดจำหน่ายยาสีฟันรายใหญ่ในประเทศ
    ความสัมพันธ์กับลูกค้าในกลุ่มนี้เป็นความสัมพันธ์กันในทางธุรกิจที่อยู่บนพื้นฐานที่ทำการค้าด้วยความยุติธรรม
    และรักษาผลประโยชน์ร่วมกัน ซึ่งมีสายสัมพันธ์ทางธุรกิจร่วมกันมานาน

4.  กลุ่มอื่น ๆ คือ บริษัทที่เป็นผู้ผลิตและผู้จัดจำหน่ายสินค้าอุปโภคบริโภคในประเทศ

สัดส่วนการขายให้ลูกค้า 10 รายใหญ่ในช่วง 3 ปีที่ผ่านมา มีดังนี้

  ---------------------- --------------- ----------------- ---------------
  ลูกค้า 10 รายใหญ่         2546            2545              2544

  สัดส่วนเป็นเปอร์เซนต์ /     45 %            58 %              64 %
  ยอดขาย                                                   
  ---------------------- --------------- ----------------- ---------------

ขาย/จะขายให้รายใด > 30% 3 ปี ติดต่อกันและผลกระทบหากสูญเสียลูกค้าดังกล่าว

เนื่องจากกลยุทธ์ขององค์กร (Corporate Strategy)
มุ่งดำเนินธุรกิจอย่างระมัดระวังที่มุ่งกระจายความเสี่ยง (Diversify Risk)
ลดการพึ่งพาในกลุ่มธุรกิจกลุ่มใดกลุ่มหนึ่งเท่านั้น ซึ่งสอดคล้องกับกลยุทธ์ทางการตลาด (Marketing
Strategy) ที่กระจายฐานของลูกค้า เมื่อเทียบสัดส่วนแล้วจึงไม่มีการขายให้ลูกค้ารายใด > 30%

จำนวน ขนาดของคู่แข่งขัน และส่วนแบ่งการตลาด

บริษัทฯ ถือว่าอยู่ในตลาดบรรจุภัณฑ์ และอยู่ในตลาดอุตสาหกรรมการผลิต
ปัจจุบันผู้ประกอบการที่ดำเนินธุรกิจด้าน Packaging ในประเทศมีอยู่จำนวนมาก
ซึ่งตลาดในประเทศยังสามารถแบ่งได้หลายกลุ่ม ตลาดเป้าหมาย (Target Market) ของบริษัท
ไทย โอ.พี.พี. จำกัด (มหาชน) เป็นตลาดกลุ่มผู้ประกอบการอุตสาหกรรมสินค้าอุปโภคและบริโภค
ขนาดกลางและใหญ่ ในประเทศไทย

จำนวนของคู่แข่งขัน ในตลาดเป้าหมาย ที่ได้วางตำแหน่งผลิตภัณฑ์ไว้ แบ่งตามกลุ่มผลิตภัณฑ์ได้ ดังนี้

1.  กลุ่มพลาสติกฟิล์ม : โดยโครงสร้างของตลาดในกลุ่มนี้ โดยเฉพาะฟิล์มยืด เป็น Mass
    Product ซึ่งมีคู่แข่งขันเข้ามาในตลาดจำนวนมากราย
    ซึ่งคาดว่าบริษัทมีส่วนแบ่งการตลาดไม่น้อยกว่า 20 %

2.  กลุ่มบริการการพิมพ์ : สำหรับตลาดเป้าหมายของบริษัทฯ เป็นตลาดกลุ่มบน
    ที่แข่งขันกันในด้านเทคโนโลยีการผลิต ลูกค้าจะต้องการรูปแบบ และสีสันที่พิเศษ เช่น ตัวนูน
    ระบบซิลสกรีน 9-12 สี จึงถือเป็น Niche Market คู่แข่งภายในประเทศมีจำนวนไม่น้อยกว่า
    20 ราย

3.  กลุ่มหลอดลามิเนต : เป็นการผลิตที่ใช้เทคโนโลยีและความชำนาญเฉพาะ ถือเป็น Niche
    Market พบว่าคู่แข่งขันในประเทศจำนวนไม่มากนัก แต่จะมีคู่แข่งจากต่างประเทศ
    โดยเฉพาะกลุ่มประเทศในภูมิภาคอาเซี่ยน

4.  กลุ่มอื่น ๆ : มีจำนวนและขนาดของคู่แข่งขันขึ้นอยู่กับตลาดของผลิตภัณฑ์นั้น ๆ
    ว่ามีโอกาสในการสร้างกำไรและมีอุปสงค์ (Demand)เพียงใด

(3) การผลิตหรือการจัดหาผลิตภัณฑ์เพื่อจำหน่าย

 ปัจจุบันบริษัท ไทย โอ.พี.พี. จำกัด (มหาชน) มีโรงงานตั้งอยู่ที่

1.  119 หมู่ 4 นิคมอุตสาหกรรมลาดกระบัง ถ. ฉลองกรุง แขวงลำปลาทิว เขตลาดกระบัง
    กรุงเทพฯ โทร. 0-23260928-30 โดยทำการผลิตในกลุ่มผลิตภัณฑ์พลาสติกฟิล์ม
    และกลุ่มผลิตภัณฑ์อื่น ๆ

2.  85/2 หมู่ 1 นิคมอุตสาหกรรมเวล์โกรว์ ต.หอมศีล เขตบางปะกง จ. ฉะเชิงเทรา
    โดยทำการผลิตในกลุ่มผลิตภัณฑ์หลอดลามิเนต โทร. 038-522130-3

3.  2234/3-4 ถนน จันทน์ ช่องนนทรี ยานนาวา กรุงเทพฯ 10120
    โดยทำการผลิตงานพิมพ์ฉลากกาว(สติกเกอร์) โทร. 0-26781051-5, 0-22854940

4.  3706/1 ซอยประดู่ เขตบางคอแหลม จ.กรุงเทพฯ
    โดยทำการรับจ้างพิมพ์ผลิตภัณฑ์ในกลุ่มบริการการพิมพ์ โทร 0-22945696

กำลังการผลิตและปริมาณกำลังการผลิตจริง

+----------------------------------------+---------+--------+---------+
|                                        | 2546    | 2545   | 2544    |
+----------------------------------------+---------+--------+---------+
| กำลังการผลิตเต็มที่                         |         |        |         |
+----------------------------------------+---------+--------+---------+
| ผลิตฟิล์ม(ตัน)                             | 4,200   | 4,200  | 4,200   |
+----------------------------------------+---------+--------+---------+
| การพิมพ์ (พัน ต.ร.ม)                      | 2,475   | 2,475  | 2,475   |
+----------------------------------------+---------+--------+---------+
| หลอดลามิเนต (ล้านหน่วย)                   | 70      | 70     | 103     |
+----------------------------------------+---------+--------+---------+
| (เวลาทำงาน 24 ชั่วโมง/วัน : 300 วัน/ปี)     |         |        |         |
+----------------------------------------+---------+--------+---------+
| ปริมาณการผลิตจริง                         |         |        |         |
+----------------------------------------+---------+--------+---------+
| ผลิตฟิล์ม(ตัน)                             | 2,282   | 3,104  | 3,081   |
+----------------------------------------+---------+--------+---------+
| การพิมพ์ (พัน ต.ร.ม.)                     | 1,955   | 1,700  | 1,300   |
+----------------------------------------+---------+--------+---------+
| หลอดลามิเนต (ล้านหน่วย)                   | 18.89   | 17.40  | 90.00   |
+----------------------------------------+---------+--------+---------+
| การใช้กำลังการผลิต (%)                    |         |        |         |
+----------------------------------------+---------+--------+---------+
| ผลิตฟิล์ม                                 | 54.33   | 73.90  | 73.36   |
+----------------------------------------+---------+--------+---------+
| อัตราเพิ่ม(ลด)ของการใช้กำลังการผลิต          | (19.57) | 0.54   | 2.65    |
+----------------------------------------+---------+--------+---------+
| การพิมพ์                                 | 78.98   | 68.68  | 52.53   |
+----------------------------------------+---------+--------+---------+
| อัตราเพิ่ม(ลด)ของการใช้กำลังการผลิต          | 10.30   | 16.15  | (9.20)  |
+----------------------------------------+---------+--------+---------+
| หลอดลามิเนต                             | 26.99   | 24.86  | 87.67   |
+----------------------------------------+---------+--------+---------+
| อัตราเพิ่ม(ลด)ของการใช้กำลังการผลิต          | 2.13    | (      | 0.29    |
|                                        |         | 62.81) |         |
+----------------------------------------+---------+--------+---------+

  ------------------- ------------------ ----------- ----------- ----------
  จำนวนกะที่ผลิต                            2546        2545        2544

  ผลิตฟิล์ม              กะที่ผลิตได้           3 กะ        3 กะ        3 กะ

                      กะที่ผลิตจริง          3 กะ        3 กะ        3 กะ

  การพิมพ์              กะที่ผลิตได้           3 กะ        3 กะ        3 กะ

                      กะที่ผลิตจริง          2 กะ        2 กะ        2 กะ

  หลอดลามิเนต          กะที่ผลิตได้           3 กะ        3 กะ        3 กะ

                      กะที่ผลิตจริง          3 กะ        3 กะ        3 กะ
  ------------------- ------------------ ----------- ----------- ----------

  หมายเหตุ 1. เดิมการคำนวณหน่วยของการบริการการพิมพ์จำนวนเป็นตัน เปลี่ยนมาเป็น SQM
  (ความยาว)

  แทน เพื่อความ เหมาะสม

  2. 1 กะ ต่อ 8 ชั่วโมง

วัตถุดิบ และผู้จำหน่ายวัตถุดิบ

วัตถุดิบ

วัตถุดิบที่ใช้ในการผลิตสินค้าหลักของบริษัทฯ นั้น สามารถแบ่งออกเป็น 2 ประเภท ดังต่อไปนี้

จำนวนผู้จำหน่ายวัตถุดิบ

  ----------------------------------- ------------ ------------ ----------
                                      2546         2545         2544

  เม็ดพลาสติก PP และ PE                 10 ราย       9 ราย        9 ราย

  ฉลากกาว (สติ๊กเกอร์)                   15 ราย       12 ราย       12 ราย

  ฟิล์มสำเร็จรูป                          5 ราย        3 ราย        N/A
  ----------------------------------- ------------ ------------ ----------

อัตราส่วนที่ซื้อ(ในประเทศ : ต่างประเทศ)

  ----------------------------------- ------------ ------------ ----------
                                      2546         2545         2544

  เม็ดพลาสติก PP และ PE                 70 : 30      90 : 10      90 : 10

  ฉลากกาว (สติ๊กเกอร์)                   95 : 5       92 : 8       92 : 8

  ฟิล์มสำเร็จรูป                          70 : 30      30 : 70      N/A
  ----------------------------------- ------------ ------------ ----------

ต้นทุนการผลิต (%)

  ----------------------------------- ------------ ------------ ----------
                                      2546         2545         2544

  เม็ดพลาสติก PP และ PE                 85-90%       75-80%       80-86%

  ฉลากกาว (สติ๊กเกอร์)                   75-80%       75-80%       80-90%

  ฟิล์มสำเร็จรูป                          85-90%       65-70%       N/A
  ----------------------------------- ------------ ------------ ----------

จากตารางจะเห็นได้ว่าในส่วนของวัตถุดิบจำพวกเม็ดพลาสติก PP และ PE
ทางบริษัทสามารถหาแหล่งวัตถุดิบจากแหล่งภายในประเทศได้บางส่วนจึงทำให้ยอดการนำเข้าวัตถุดิบจากต่างประเทศลดลงเหลือเพียง
10%
การหาแหล่งวัตถุดิบส่วนใหญ่จากแหล่งภายในประเทศได้ในสัดส่วนที่สูงถือได้ว่าเป็นแนวทางที่ดีต่อการควบคุมต้นทุนผลิต
และความเสี่ยงของบริษัทฯ จากการแปรผันทางเงินตราต่างประเทศได้

ส่วนในเรื่องของแหล่งวัตถุดิบในประเทศ บริษัทฯ
มิได้พึ่งพิงการซื้อวัตถุดิบจากผู้จำหน่ายแต่เพียงรายเดียวและมิได้มีสัญญาหรือข้อผูกมัดการซื้อวัตถุดิบในอนาคต
ด้วยเหตุนี้จึงทำให้บริษัทฯ สามารถต่อรองการซื้อขายกับผู้จำหน่ายวัตถุดิบรายอื่น ๆ
ได้หากมีการเปลี่ยนแปลงในราคาวัตถุดิบของผู้จำหน่ายแห่งใดแห่งหนึ่ง

วัสดุที่นำมาใช้ทดแทนวัตถุดิบ : บริษัทฯ
ได้ติดตามและศึกษาความเป็นไปได้ที่จะหาวัสดุที่นำมาใช้ทดแทนวัตถุดิบที่ต้องนำเข้ามาจากต่างประเทศ
ซึ่งได้เปลี่ยนสูตรผสมเม็ดพลาสติกได้สำเร็จ สำหรับฟิล์มบางประเภท
โดยใช้วัตถุดิบที่ผลิตได้ในประเทศไทย สำหรับกลุ่มหลอดลามิเนต
การพัฒนาทางเทคโนโลยีของบริษัทฯ ทำให้บริษัทฯ สามารถผลิตหลอดที่ใช้ Aluminium Foil
ที่บางลง ซึ่งสามารถลดต้นทุนในการผลิตได้
อีกทั้งยังเป็นผลดีต่อลูกค้าที่สามารถลดต้นทุนการผลิตได้เช่นกัน

การเปลี่ยนแปลงเทคโนโลยีต่อการใช้วัตถุดิบ : ไม่มี

ผู้จำหน่าย

จากตารางข้างต้นพบว่า มีผู้จำหน่ายวัตถุดิบให้บริษัทฯ หลายราย โดย เม็ดพลาสติก
มีผู้จำหน่ายให้บริษัทประมาณ 10 ราย และสำหรับงานพิมพ์ฉลากกาว(สติกเกอร์)
มีผู้จำหน่ายให้บริษัทฯ ประมาณ 15 ราย โดยมีรายชื่อผู้จำหน่ายวัตถุดิบหลัก (เม็ดพลาสติก) ได้แก่
บริษัทดังต่อไปนี้

ผู้จำหน่ายต่างประเทศ

1.  Itochu ประมาณ 500 ตัน/ปี

2.  Dow chamical ประมาณ 100 ตัน/ปี

3.  Exxon Mobil ประมาณ 50 ตัน/ปี

ผู้จำหน่ายในประเทศ

1.  บจก. พรีเมียร์ พลาสติก ประมาณ 250 ตัน/ปี

2.  บจก. ตะล่อมสิน ประมาณ 70 ตัน/ปี

3.  บจก. เอชเอ็มซีโปลีเมอร์ ประมาณ 900 ตัน/ปี

4.  บจก. ซีซีซี ค้าเคมีภัณฑ์สยาม ประมาณ 280 ตัน/ปี

ความสัมพันธ์กับผู้จำหน่ายหลัก เป็นความสัมพันธ์ในทางธุรกิจโดยปกติ ที่ตั้งอยู่บนพื้นฐานความยุติธรรม
ความซื่อสัตย์ และผลประโยชน์ร่วมกัน ถ้าหากมีเหตุให้เกิดการสูญเสียผู้จำหน่ายหลัก
ซึ่งมีความเป็นไปได้น้อยมาก เพราะมั่นใจจากสายสัมพันธ์ทางธุรกิจระหว่างกันที่มีมายาวนาน

(4) งานที่ยังไม่ส่งมอบ

เนื่องจากการประกอบธุรกิจของบริษัทฯ มิได้มีลักษณะเป็นโครงการ หรือชิ้นงาน
ที่ใช้เวลายาวนานในการส่งมอบสินค้า
ประกอบกับงานส่วนใหญ่เป็นการผลิตสินค้าและจำหน่ายผลิตภัณฑ์ตามจำนวนสั่งจากกลุ่มอุตสาหกรรม
ดังนั้น ณ วันสิ้นงวดบัญชีปี 2545 ทางบริษัทฯ จึงยังคงมีงานค้างส่งตามใบสั่งผลิตของลูกค้า
ซึ่งแต่ละใบสั่งผลิตจะใช้ช่วงเวลาในการผลิตไม่เกิน 1 เดือนเป็นอย่างมาก